આઝાદી મેળવવા સ્વાતંત્ર્ય સેનાનીઓ અને ક્રાંતિકારીઓએ કેટલી મુશ્કેલીનો સામનો કર્યો તે ભાવિ પેઢી જાણે, સમજે તે હેતુથી ભુજોડી પાસે આવેલા હીરાલક્ષ્મી પાર્કમાં વંદે માતરમ્ સંકુલ આકાર પામ્યું છે. ૨૦૧૦થી તેનું કામ શરૂ કરાયું હતું. અહીં બાલેશ્વરના પથ્થરમાંથી બનાવેલી સંસદ ભવનની પ્રતિકૃતિની સાથે કચ્છના પીળા પથ્થરોથી લાલ કિલ્લાની પ્રતિકૃતિ બનાવાઇ છે. ગાંધીજીની ધ્યાનસ્થ ૧૬ ફૂટ ઊંચી પ્રતિમા અને બહુ વિખ્યાત એવી ગાંધીજીની તેમના અગિયાર સેનાનીઓ સાથેની પથ્થરની પ્રતિમા ઉપરાંત મા ભારતીની કાંસાની વિશાળ પ્રતિમા બનાવાઇ છે. દૃશ્ય- શ્રાવ્ય અને સંગીતના માધ્યમથી તે સમયના કાળને અહીં પુનર્જીવિત કરાશે.